Бочи се ядоса, когато забеляза, че сестра му използва Изкуствен Интелект, вместо да поиска неговата помощ. Понеже той мисли, че е добър програмист, реши да напише програма, която решава задачата на сестра му.

Задачата е проста. Сестра му дава на Изкуствения Интелект списък, съдържащ N числа: a1,a2,…,aN. Числата са в думи под формата на Английската им репрезентация, спрямо Международната Бройна Система (International Number System). За да различава системата къде свършват числата, сестрата на Бочи въвежда и “END“ след всяко число. Ролята на Интелекта и Бочи е да върнат всяко число в цифрова форма.

Бочи не успя да се справи със задачата, затова ви дава N и списъка и иска да се опитате и вие. Напишете програма, изпълняваща задачата.

**Вход**

От първия ред на файла **gptJ.in** се въвежда N: броят числа. Всеки от следващите N реда съдържа низове, които представляват число, и последният низ е “END”.

**Изход**

На всеки от N-те реда на файла **gptJ.out** отпечатайте 1 число - аi, отговарящо на числото въведено на i-тия ред от входа.

**Ограничения**

**Ограничение по време: 0.5 sec.**

**Ограничение по памет: 256 MB.**

**Примерен тест**

|  |  |
| --- | --- |
| **Вход (gptJ.in)** | **Изход (gptJ.out)** |
| 4  Forty Four END  Five Hundred Seventy One END  Two Hundred Fifteen END  One END | 44  571  215  1 |